L 52/24
BG
Официален вестник на Европейския съюз
20.2.2023 г.
— спермата отговаря на условията, определени в част 5, глава I, точка 3 от приложение II към Делегиран регламент (ЕС) 2020/686. 3.2.
През периода, започващ не по-рано от 30 дни след завършването на спешната защитна ваксинация до извършването на специалния надзор, предвиден в част 2 от настоящото приложение, може да бъде разрешено следното: а) движение за извършване на клане на отглеждани животни от видове от списъка, отглеждани в зоната за ваксинация, до кланица, разположена в зоната за ваксинация или извън нея, но в рамките на една и съща държава членка, при същите условия като определените в член 24, член 28, параграф 5 от Делегиран регламент (ЕС) 2020/687; б) движение на прясно месо, с изключение на карантия, получено от ваксинирани копитни животни от видовете от списъка, различни от свине, ако прясното месо: — отговаря на същите условия като определените в член 28, параграф 6 от Делегиран регламент (ЕС) 2020/687; — е обезкостено и главните достъпни лимфни възли са отстранени; — представлява кланични трупове или е получено от кланични трупове, подложени на процес на зреене при температура над 2 °C в продължение на най-малко 24 часа, а стойността на pH, регистрирана в средата на мускула Longissimus dorsi, е под 6,0; в) движение на прясно месо, получено от копитни животни от видовете от списъка, различни от свине, отглеждани и заклани извън зоната за ваксинация; г) движение на прясно месо, с изключение на карантия, получено от ваксинирани свине, заклани в този период, ако прясното месо е произведено при условията, предвидените в член 24, член 28, параграфи 2, 3, 4, 6 и 7, член 33, параграф 1, буква а) и член 33, параграф 2 от Делегиран регламент (ЕС) 2020/687; д) движение на сурово мляко, получено от ваксинирани животни, при същите условия като предвидените в член 24, член 28, параграфи 2, 3, 4, 6 и 7, член 33, параграф 1, буква а) и член 33, параграф 2, буква б) от Делегиран регламент (ЕС) 2020/687; е) движение на млечни продукти, получени от ваксинирани животни, ако тези млечни продукти са преминали ефективна обработка за шап в съответствие с приложение VII към Делегиран регламент (ЕС) 2020/687 и само при условие че по време на производствения процес, съхранението и транспортирането са били отделени от продукти, които не отговарят на условията за изпращане извън зоната за ваксинация съгласно настоящия регламент; ж) събиране на сперма за изкуствено осеменяване от животни донори от видовете от списъка, отглеждани в одобрени животновъдни обекти за зародишни продукти, разположени в зоната за ваксинация, при условията, определени в точка 3.1, буква г). 3.3.
След приключване на специалния надзор, предвиден в част 2 от настоящото приложение, и до края на периода на възстановяване, предвиден в част 4 от настоящото приложение, може да бъде разрешено следното: а) движение за извършване на клане на животни от видове от списъка, отглеждани в зоната за ваксинация, до кланица, разположена в зоната за ваксинация или извън нея, но в рамките на една и съща държава членка, при същите условия като определените в член 24 и член 28, параграф 5 от Делегиран регламент (ЕС) 2020/687; б) движение на неваксинирани животни от видовете от списъка в съответствие със следните разпоредби: i) в рамките на 24 часа преди натоварването всички животни от видовете от списъка в животновъдния обект са подложени на клиничен преглед и не са показали клинични признаци на шап; ii) по отношение на животните е завършен период на забрана върху животновъдния обект по произход от наймалко 30 дни, през който животни от видовете от списъка не са въвеждани в животновъдния обект,